E PROME REFRIGERADOR NA ARUBA 

Tempo cu nos grandinan a lanta no tabatin manera 
pa nan por a preserva nan cuminda. Un medio cu 
nan tabata usa tabata pa sala e cuminda y ward'e pa 
despues, specialmente pisca. Nan tabata bay coy 
salo na bak'i salo na saliña, por ehempel na 
Savaneta, Rancho y algun otro luga mas pa asina 
sala nan cuminda. 





E tempo ey no tabatin refrigerador of ijs. Ta te na 
aña 1929, Sr. G. de Veer € Sons a trece e prome 
refrigeradornan marca Frigidaire na Aruba. Nan 
tienda tabata situa den Hendrikstraat. 


Na aña 1915 Sr. Alfred Mellowes di Fort Wayne, 
Texas a funda un compania di refrigerador, Guardian 
Refrigerator Company, na su cas. Na aña 1919, Sr. 

William C. Durant, fundador di General Motors a inverti den 
e compania aki a pone e number Frigidaire, cu te awe nos 
hendenan ta yama tur refrigerador “Frigidaire”, of te hasta na 
bon Papiamento “frishider”. 

